Author: Marju Viira
Last saved by: Your User Name
Company: Haapsalu Linnavalitsus

K O R R A L D U S

Haapsalu,			   11. november 2009 nr 656

Reaalservituudi seadmine Väikese-Viigi
haljasala kinnisasja kinnistu 
Suur-Lossi tn 13 kasuks

Võttes aluseks Kristjan Taska taotluse tema omandis oleval kinnisasjal Suur-Lossi tn 13 paikneva eramu maakütte kollektortorustiku paigaldamiseks Väikese viigi veekogu põhja ja juhindudes tsiviilseadustiku üldosa seaduse § 54 lg 2, asjaõigusseaduse § 61, § 64^1, § 158, §172, §173 lg 1, §178 lg 1, lg 2, Haapsalu Linnavolikogu 29.05.2009 otsuse nr 278 „Volituste andmine linna omandis olevate kinnisasjade koormamiseks reaalservituudi ja isikliku kasutusõigusega“, kohaliku omavalitsuse korralduse seaduse § 30 lg 1 p 2 ning haldusmenetluse seadusest, Haapsalu Linnavalitsus 

k o r r a l d a b:

1.	Nõustuda reaalservituudi seadmisega maakütte rajatiste ehitamiseks Haapsalu linna omandis olevale kinnistule registriosa number 2690932 (katastriüksuse aadress Väikese-Viigi haljasala, Haapsalu, katastritunnus 18301:001:0008, sihtotstarve üldkasutatav maa) Kristjan Taska (Tallinn) omandis oleva kinnistu registriosa nr 184532 (katastriüksuse aadress Suur-Lossi tn 13, Haapsalu, katastritunnus 18301:003:0580) kasuks järgmiste tingimustega:
1.1.	reaalservituudi ala pind on 37 m^2 (asendiplaan lisatud);
1.2.	reaalservituudi esemeks on maakütte rajatised;
1.3.	reaalservituudi tasu on 3 % servituudi ala maa maksustamishinnast aastas;
1.4.	reaalservituut seatakse kahekümne viieks (25) aastaks;
1.5.	reaalservituudi seadmisega kaasnevad kulud, sealhulgas ka volikirja ja lepingu vormistamisega seotud kulud tasub Kristjan Taska.

2.	Kristjan Taska kohustub:
2.1.	pärast reaalservituudi eseme valmimist heakorrastama reaalservituudi ala ning taastama ümbritseval alal oma kulul tööde alustamisele eelnenud olukorra, kui kinnistu omanikuga ei lepita kokku teisiti ning taastama igat liiki hooldus-, remondi- ja rekonstrueerimistööde lõpetamisel omal kulul tööde alustamisele eelnenud olukorra;
2.2.	teavitama kinnisasja valitsejat ja teisi isikuid, kelle kasuks on seatud kinnisasjal tehnovõrgu omamist võimaldav asjaõigus, tehtavate plaaniliste hooldus- ja remonttööde soovist iga tööde teostamisele eelneva aasta 31. detsembriks, aga mitte hiljem kui 30 päeva enne tööde alustamist ja kinnisasja kasutamise kinnisasja omanikuga eelnevalt kirjalikult kooskõlastama;
2.3.	reaalservituudi eseme avarii viivitamatult likvideerima ja rakendama abinõud linnale kahju vältimiseks. Avariiremondi vajadusel võib õigustatud isik viivitamatult, ilma kooskõlastust taotlemata alustada vajalike töödega, kui ta teatab sellest esimesel võimalusel kinnisasja omanikule. Avariiks loetakse reaalservituudi eseme ootamatut või juhuslikku purunemist, tehnovõrkude seiskumist või muud riket, mille tulemusel võib tekkida märkimisväärne materiaalne kahju;
2.4.	tasuma tehnovõrgu või- rajatiste ehitamisel ja kasutamisel kahju kannatajatele võimaliku tekkiva kahju hüvitise, avarii ja selle likvideerimise käigus tekitatud kahju hüvitise ning reaalservituudi lõppemisel tehnorajatiste kõrvaldamisega tekkinud kahju hüvitise;
2.5.	reaalservituudi teostamisel kooskõlastama liikluskorralduses kehtestatavad piirangud;
2.6.	tähistama rajatise asukoha haljasalal;
2.7.	nõustuma kinnisasjale teiste isiklike servituutide ja reaalservituutide seadmisel nende kandmisega kinnistusraamatusse käesolevas otsuses nimetatud reaalservituudiga samale järjekohale selle eest tasu nõudmata;
2.8.	maksma reaalservituudi eest tasu otsuse 1.3. nimetatud suuruses. Tasu makstakse alates reaalservituudi seadmise lepingu sõlmimisest 1 kord aastas esitatavate arvete alusel 1. veebruariks järgneva aasta eest ette;
2.9.	maksma reaalservituudi tasu uues suuruses, vastavalt maa korralise hindamise tulemusel kehtestatud maa maksustamishinnale, alates päevast, kui kinnisasja omanik teatab kirjalikult maa hinna muutumisest;
2.10.	kinnistu koosseisu kuuluva maatüki ja maatüki oluliseks osaks olevate ehitiste suhtes kasutuskorra kokkulepete sõlmimiseks kinnistu omaniku äranägemisel;

3.	Kinnisasja omanik kohustub:
3.1.	hoiduma tegevustest, mis takistab reaalservituudi sihipärast kasutamist;
3.2.	järgima servituudi alal seadusest ja muudest õigusaktidest tulenevaid kitsendusi ning nõudma seda ka isikutelt, kelle kasuks on kinnisasjale seatud piiratud asjaõigus või kellel on lepingust tulenev kinnisasja kasutamise või sellel tööde teostamise õigus;
3.3.	teavitama õigustatud isikut kinnisasjale teiste isiklike servituutide või reaalservituutide seadmisest ja kinnisasja võõrandamisest.

4.	Volitada aselinnapead Peeter Vikman´i sõlmima Haapsalu linna nimel Väikese-Viigi haljasala kinnisasja koormamiseks reaalservituudi seadmise ja asjaõiguslepingut.
5.	Korraldus teha teatavaks korralduse koopia saatmisega Krisjan Taskale (film@taska.ee). 
6.	Korraldus jõustub teatavakstegemisest.
7.	Korraldus avalikustada väljapanekuga linnavalitsuse fuajees.
8.	Käesoleva korralduse peale võib esitada kaebuse Tallinna Halduskohtule 30 päeva jooksul korralduse teatavakstegemisest arvates.

Urmas Sukles
Linnapea			Erko Kalev
			Linnasekretär